&1% 
il; 
if, 
'£ ,4' 
• .'ts 
t^<, * 
•i å **ti' " KOMMISSIONEN FOR DE EUROPÆISKE FÆLLESSKABER 
Bruxelles, den 24.01.1996 
KOM(96)14 endelig udg. 
96/0022 (ACC) 
Forslag til 
RÅDETS FORORDNING (E¥) 
om ændring af forordning (EF) nr. 517/94 for så vidt angår indførsel 
af visse tekstilvarer med oprindelse i Den Føderative Republik Jugoslavien 
(Serbien og Montenegro) 
(forelagt af Kommissionen) 

Begrundelse 
Ved forordning (EF) nr. 2815/95' af 9. december 1995 suspenderede Rådet forordning 
(EØF) nr. 990/932, hvorved der indførtes en embargo over for Den Føderative Republik 
Jugoslavien (Serbien og Montenegro). 
Uden en særlig ordning kan tekstilvarer med oprindelse i Den Føderative Republik 
Jugoslavien (Serbien og Montenegro) frit indføres i Fællesskabet i medfør af forordning 
(EF) nr. 517/94 om den fælles ordning for indførsel af tekstilvarer fra en række 
tredjelande, som ikke er omfattet af bilaterale aftaler, protokoller eller andre 
arrangementer eller af andre specifikke fællesskabsregler for indførsel3. 
Republikkerne Bosnien-Hercegovina, Kroatien og Den Tidligere Jugoslaviske Republik 
Makedonien er for tiden omfattet af autonome kvantitative restriktioner. 
Af hensyn til ligebehandling i forhold til de øvrige tidligere jugoslaviske republikker og 
andre sammenlignelige lande, over for hvilke Det Europæiske Fællesskab opretholder 
kvantitative restriktioner, bør der over for Den Føderative Republik Jugoslavien (Serbien 
og Montenegro) genindføres årlige restriktioner for samme varer som dem, der på 
nuværende tidspunkt i medfør af forordning (EF) nr. 517/94 er omfattet af restriktioner 
for de øvrige tidligere jugoslaviske republikkers vedkommende. 
Bilag III B til forordning (EF) nr. 517/94 bør følgelig ændres. Kontingenterne svarer til en 
tredjedel af de kontingenter, der under ét anvendes for de tre andre republikker. 
Rådet anmodes derfor om at vedtage vedlagte forslag til forordning. 
1 EFTnr. L 297 af 9.12.1995, s. 1. 
2 EFTnr. L 102 af 28.4.1993, s. 14. 
3 EFTnr. L 67 af 10.3.1994, s. 1. 
Forslag til 
Rådets forordning (EF) nr. /96 
om ændring af forordning (EF) nr. 517/94 for så vidt angår indførsel 
af visse tekstilvarer med oprindelse i Den Føderative Republik Jugoslavien 
(Serbien og Montenegro) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
Ved forordning (EF) nr. 2815/954 af 9. december 1995 suspenderede Rådet forordning 
(EØF) nr. 990/935, hvorved der indførtes en embargo over for Den Føderative Republik 
Jugoslavien (Serbien og Montenegro); 
uden en særlig ordning kan tekstilvarer med oprindelse i Den Føderative Republik 
Jugoslavien (Serbien og Montenegro) frit indføres i Fællesskabet i medfør af forordning 
(EF) nr. 517/94 om den fælles ordning for indførsel af tekstilvarer fra en række 
tredjelande, som ikke er omfattet af bilaterale aftaler, protokoller eller andre 
arrangementer eller af andre specifikke fællesskabsregler for indførsel6; 
republikkerne Bosnien-Hercegovina, Kroatien og Den Tidligere Jugoslaviske Republik 
Makedonien er for tiden i medfør af forordning (EF) nr. 517/94 omfattet af autonome 
kvantitative restriktioner; det bør erindres, at der ved suspensionen af samarbejdsaftalen i 
1991 indførtes autonome restriktioner over for hele Jugoslavien; 
af hensyn til ligebehandling i forhold til de øvrige tidligere jugoslaviske republikker og 
andre sammenlignelige lande, over for hvilke Det Europæiske Fællesskab opretholder 
kvantitative restriktioner, bør der over for Den Føderative Republik Jugoslavien (Serbien 
og Montenegro) genindføres årlige restriktioner for samme varer som dem, der på 
nuværende tidspunkt i medfør af forordning (EF) nr. 517/94 er omfattet af restriktioner 
for de øvrige tidligere jugoslaviske republikkers vedkommende; 
bilag III B til forordning (EF) nr. 517/94 bør følgelig ændres, og det bør præciseres, at 
kontingenterne forvaltes efter de regler, der er fastsat i nævnte forordning, og navnlig 
mølleprincippet som omhandlet i forordningens artikel 17; 
EFT ur. L 297 af 9.12.1995, s. 1. 
EFTnr. L 102 af 28.4.1993, s. 14. 
EFTnr. L 67 af 10.3.1994, s. 1. 
J> 
det forekommer hensigtsmæssigt, at varer indført efter den 1. januar 1996 afskrives på 
kontingenterne, og at fastsættelsen af disse kvantitative restriktioner ikke hindrer 
indførslen af varer, der er udført før datoen for denne forordnings ikrafttræden -
UDSTEDT FØLGENDE FORORDNING: 
Artikel 1 
Bilag III B til forordning (EF) nr. 517/94 erstattes af bilaget til denne forordning. 
Artikel 2 
De kvantitative restriktioner, der ved denne forordning indføres for visse varer med 
oprindelse i Den Føderative Republik Jugoslavien (Serbien og Montenegro), forvaltes 
efter de regler, der er fastsat i forordning (EF) nr. 517/94, dvs. på grundlag af 
mølleprincippet. 
Artikel 3 
Alle varemængder med oprindelse i Den Føderative Republik Jugoslavien (Serbien og 
Montenegro), der overgår til fri omsætning i Fællesskabets toldområde fra og med den 1. 
januar 1996, afskrives på kontingenterne for 1996. 
Medlemsstaternes kompetente myndigheder underretter hurtigst muligt Kommissionen om 
de varemængder, der er omfattet af kvantitative restriktioner, og som er overgået til fri 
omsætning mellem den 1. januar 1996 og datoen for denne forordnings ikrafttræden. 
Artikel 4 
Denne forordning er ikke til hinder for, at varer, der på datoen for dens ikrafttræden er 
under forsendelse til Fællesskabet, overgår til fri omsætning, forudsat at varernes 
bestemmelsessted ikke kan ændres, og at de er ledsaget af en importbevilling udstedt af 
medlemsstaternes kompetente myndigheder. 
Artikel 5 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Bilag 
"BILAG III B 
Årlige kvantitative EF-lofter omhandlet i artikel 2, stk. 1, fjerde led 
Republikkerne Bosnien-Hercegovina, Kroatien og 
Den Tidligere Jugoslaviske Republik Makedonien 
Kategori Enhed Mængde 
1 ton 6 926,0 
2 ton 8 545,0 
2a ton 1 931,0 
3 ton 935,0 
5 1 000 stk. 1 986,0 
6 1 000 stk. 1 048,0 
7 1 000 stk. 602,0 
8 1 000 stk. 2 664,0 
9 ton 877,0 
15 1000 stk. 772,0 
16 1000 stk. 575,0 
1 67 I 1 000 stk. 1 722,0 | 
Den Føderative Republik Jugoslavien 
(Serbien og Montenegro) 
Kategori Enhed Mængde 
1 ton 2 309,0 
2 ton 2 848,0 
2a ton 644,0 
3 ton 312,0 
5 1 000 stk. 662,0 
6 1 000 stk. 349,0 
7 1000 stk. 201,0 
8 1 000 stk. 888,0 
ton 292,0 
15 1000 stk. 257,0 
16 1 000 stk. 192,0 
i 67 1 1000 stk. 1 241,0 1 
C 

ISSN 0254-1459 
KOM(96) 14 endelig udg. 
DOKUMENTER 
DA 11 
Katalognummer : CB-CO-96-017-DA-C 
ISBN 92-77-99610-2 
Kontoret for De Europæiske Fællesskabers Officielle Publikationer 
L-2985 Luxembourg 
6